**КОМЕНТАРИ ПО ОДНОС НА ПРЕДЛОГ ЗАКОНОТ ЗА ОБРАЗОВАНИЕ НА ВОЗРАСНИТЕ**

Подносител: **Совет за образование на возрасни на Република Северна Македонија**

Законот заслужува внимание да се разледа затоа што со него се уредува организирањето, структурата, финансирањето и управувањето на системот на образование на возрасните во кој е опфатен и делот за неформалното образование. Во таа насока неминовно се наметнуваа прашања кои се од суштинско значење за бизнис заедницата и потткнување на понудувачите на образовните услуги да реализираат пазарно орјентирани програми.

Гледано во поглавјата и членовите на Законот, во првите две поглавја нема никакви новини во однос на предходниот Закон за образование на возрасните. Измените се направениво третото поглавје**,** насловен како Организирање на понудувачите на услуги за образование за возрасните**, во членот 25, во кој е регулирана акредитација на установи и институции за образование на возрасните во делот на скратување на рокот од 60 дена на 30 дена кога министерството треба да донесе решение за акредитација на институцијата.** Рокот на донесување на решението се брои од денот кога е поднесено барањето за акредитација на институцијата. Ако ова е навистина така ќе се забрзаа процесот за акредитација на институцијата, но искуството и досегашната пракса покажаа дека овој член не се почитуваше ни досега кога рокот беше 60 дена, па се случуваше решанието за акредитација на институцијата да се добие по шест месеци или по една година**. Тоа поттикнуваше два проблема:**

1. **верификуваната програма да заврши за две години, наместо за три и повторно да се започне со исцрпувачкиот процес и**
2. **неможноста да излезе во пресрет на барањата на бизнис заедницата за обезбедување на кадар со обуки за преквалификација и доквалификација на невработените и вработените.**

Измени се направени и во делот за проценката на знаењата, вештините и компетенциите стекнати преку посебните програми од страна на комисија што ќе биде доказ за компаниите дека со процесот на преквалификација и доквалификација учесниците навистина ги стекнале соодветните вештини и компетенции.

Четвртото поглавје е комплетно ново поглавје во кое се уредува валидацијата на неформално и информално учење која на лицата им овозможува препознавање и признавање на знаењата, вештините и компетенциите со кои се стекнале преку своето искуство што ќе помогне за нивно полесно вработување од една страна, но ќе им помогне и на компаниите, од друга страна, да дојдат до кадар кој има искуство во работењето.

Останатите поглавја се исти како и во предходниот Закон, но сепак хармонизирани и усогласени со Законот за националната рамка на квалификации.

**И генерално гледано**, образованието за возрасните е системски уредено, но од предлозите на Стопанската комора на Македонија е земено само скратувањето на рокот за добивање решение за акредитација на институцијата. Останатото останува да се регулира во подзаконски акти.

Можеби така е подобро за да може побрзо да се интервенира во измени доколку се соочиме со проблеми на терен. Но сепак, на почетокот, мора да се внимава кој ќе биде вклучен во подготовката на позаконските акти и мора да се земат во предвид предлозите на Советот за образование на возрасните:

|  |  |
| --- | --- |
| Член 10, став 1 - Да се додаде нова алинеа | Стручно-административните работи за Советот ги врши Центарот |
| Член 7, став 1, алинеја 3, 4, 5, 6 да се избришат | Оваа обрска треба да му се препушти на ЦОВ. Со тоа ќе се скрати процедурата и ке се изврши доволно дистанцирање на власта од стручната работа.  Во контекст на тоа да се направат натамошни измени во законот |
| Член 9, став 2 | треба да стои **Сојуз на стопански комори** на Македонија, наместо Сојузот на коморите на Македонија |
| Член 7, став 1, алинеја 7 да се преформулира | донесува посебни програми за образование на возрасните, кои ги **реализира** Центарот за образование на возрасните (во натамошниот текст: Центарот) |
| Член 10, став 1 - Да се додаде нова алинеа | Стручно-административните работи за Советот ги врши Центарот |
| Член 10, став 1 - Да се додаде нова алинеа | Средставата за остварување на дејноста на Советот се обезбедуваат од Буџетот на Република Северна Македонија |
| Член 12, став 1, алинеја 2 е потребно да се дополни | Коморите може да даваат предлози и за стандардите за занимања и квалификации |
| Член 14, став 2, алинеја 1 утврдува обврска понудувачите на образование на возрасни да ја реализираат програмата за образование на возрасни квалитетно. | Сметаме дека или треба да се прецизира или да се избрише бидејќи останува нејасно што се подразбира под терминот **квалитетно**.  Истиот став, во алинеја 4 на крај стојат зборовите и друго и треба да се избришат бидејќи во закон не треба да стои таква формулација |
| Член 21, став 1 да се корегира | Програмите ги реализираат наставници за образование на возрасни, ~~професори,~~ инструктори за практична настава и стручни соработници. |
| Член 21, став 2 да се корегира | Кадарот од ставот 1 на овој член треба да поседува сертификат за успешно завршена обука за работа со возрасни, според акредитирана програма за обука. |
| Да се стави посебна глава во Законот | **Обезбедување на квалитет**  Во оваа глава треба да бидат вклучени интерното и екстерното обезбедување на квалитет. Вака како што е поставено се добива впечаток дека станува збор само за контрола/надзор од страна на државните служби.  Обвде е местото да се упати на механизмите и страндардите за обезбедување на квалитет во образованието на возрасните кое мора подетално да биде разработено во подзаконски акт. |
|  |  |
| **Дополнителни предлози** | **Дизајнирање минимум стандарди и инструменти за квалитет** *(екстерна комисија за завршен испит за учесниците од обуката, мерење на задоволството на учесниците од обуката, систем за следење на учесникот по завршување на обуката и одземање на правото за реализација на обука врз основа на утврдени неправилности)* |
|  | Зголемување на времетраењето на верификуваните програми од 3 на 5 години |
|  | Секторска акредитација на установата/институцијата, не според поединечно доставените програми за обука |
|  | Флексибилност на Комисијата за акредитација на установа/институција за образование на возрасните по однос на времето за реализација на увидот и начинот на вршење на увидот за проверка на исполнетоста на условите |
|  | Олеснување на постапката за повторна акредитација на установа/институција |
|  | Вклученост на работодавачите преку Комората во контрола за квалитетот на обуките |
|  |  |
| **Паралелно со процесот на донесување на Законот за образование на возрасните да се работи и на измени и дополнување на Законот за отворени граѓански универзитети за доживотно учење.** | Прилог: Барање од страна на Здружението на работничките и народните универзитети на Македонија |